《忆越》
宋代·杨蟠

蓬莱阁面对青山，地上游人半是仙。
渔浦夕阳横挂雨，鉴湖春浪倒垂天。
高城尚锁当时月，故殿空留几处烟。
长爱剡溪堪乘兴，雪中曾棹子猷船。

作者简介：章安人，字公济。仁宗庆历六年进士。为密、和二州推官。诗为欧阳修所称。苏轼知杭州，蟠通判州事，与轼唱酬甚多。历知寿州卒。平生为诗数千篇，号《章安集》。